CELEX: 32015D0669
Language: el
Date: 2015-04-24 00:00:00
Title: Απόφαση (ΕΕ) 2015/669 της Επιτροπής, της 24ης Απριλίου 2015, σχετικά με την κατάργηση της απόφασης 2007/421/ΕΚ για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη σύμφωνα με την οδηγία 94/57/ΕΚ του Συμβουλίου [κοινοποιηθείσα υπό τον αριθμό C(2015) 2596]

29.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/24
            
         ΑΠΌΦΑΣΗ (ΕΕ) 2015/669 ΤΗΣ ΕΠΙΤΡΟΠΉΣ
   της 24ης Απριλίου 2015
   σχετικά με την κατάργηση της απόφασης 2007/421/ΕΚ για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη σύμφωνα με την οδηγία 94/57/ΕΚ του Συμβουλίου
   
      
         [κοινοποιηθείσα υπό τον αριθμό C(2015) 2596]
      
   
   Η ΕΥΡΩΠΑΪΚΗ ΕΠΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 391/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων (1), και ιδίως το άρθρο 4 παράγραφος 5,
   Εκτιμώντας τα ακόλουθα:
   
               (1)
            
            
               Η απόφαση 2007/421/ΕΚ της Επιτροπής (2) προέβλεπε ότι ο Γενικός Διευθυντής Ενέργειας και Μεταφορών δημοσιεύει έως την 1η Ιουλίου κάθε έτους στην Επίσημη Εφημερίδα της Ευρωπαϊκής Ένωσης επικαιροποιημένο κατάλογο των οργανισμών που έχουν αναγνωρισθεί σύμφωνα με την οδηγία 94/57/ΕΚ του Συμβουλίου (3).
            
         
               (2)
            
            
               Η οδηγία 94/57/ΕΚ αναδιατυπώθηκε σε δύο διαφορετικά κοινοτικά νομικά κείμενα, συγκεκριμένα την οδηγία 2009/15/ΕΚ του Ευρωπαϊκού Κοινοβουλίου και του Συμβουλίου (4) και τον κανονισμό (ΕΚ) αριθ. 391/2009. Ο εν λόγω κανονισμός περιέχει διατάξεις σχετικά με την κατάρτιση και την επικαιροποίηση του καταλόγου αναγνωρισμένων οργανισμών.
            
         
               (3)
            
            
               Σύμφωνα με το άρθρο 4 παράγραφος 5, του κανονισμού (ΕΚ) αριθ. 391/2009, η Επιτροπή καταρτίζει και επικαιροποιεί τακτικά κατάλογο των οργανισμών που αναγνωρίζονται σύμφωνα με το εν λόγω άρθρο και τον δημοσιεύει στην Επίσημη Εφημερίδα της Ευρωπαϊκής Ένωσης.
            
         
               (4)
            
            
               Η απόφαση 2007/421/ΕΚ είναι πλέον παρωχημένη και συνεπώς πρέπει να καταργηθεί, ενώ επικαιροποιημένος κατάλογος των οργανισμών που έχουν αναγνωρισθεί σύμφωνα με τον κανονισμό (ΕΚ) αριθ. 391/2009 στην Επίσημη Εφημερίδα της Ευρωπαϊκής Ένωσης πρέπει να δημοσιεύεται σε τακτά χρονικά διαστήματα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/421/ΕΚ καταργείται.
   Άρθρο 2
   Ο Γενικός Διευθυντής Κινητικότητας και Μεταφορών δημοσιεύει το αργότερο έως τις 31 Αυγούστου 2015 στην Επίσημη Εφημερίδα της Ευρωπαϊκής Ένωσης κατάλογο των οργανισμών που έχουν αναγνωρισθεί σύμφωνα με τον κανονισμό (ΕΚ) αριθ. 391/2009, ο οποίος πρέπει να επικαιροποιείται όποτε είναι αναγκαίο ώστε να λαμβάνονται υπόψη αλλαγές στις νομικές οντότητες που περιλαμβάνονται στον εν λόγω κατάλογο.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Απριλίου 2015.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 131 της 28.5.2009, σ. 11.
   
      (2)  Απόφαση 2007/421/ΕΚ της Επιτροπής, της 14ης Ιουνίου 2007, σχετικά με την κατάργηση της απόφασης 96/587/ΕΚ για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη σύμφωνα με την οδηγία 94/57/ΕΚ του Συμβουλίου (ΕΕ L 157 της 19.6.2007, σ. 18).
   
      (3)  Οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (ΕΕ L 319 της 12.12.1994, σ. 20).
   
      (4)  Οδηγία 2009/15/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων και για τις συναφείς δραστηριότητες των ναυτικών αρχών (ΕΕ L 131 της 28.5.2009, σ. 47).